****PATVIRTINTA:

Šiaulių lopšelio- darželio „Trys nykštukai“

direktoriaus 2020 m. spalio 12 d.

įsakymu Nr. V-2

**RESPUBLIKINIO VIRTUALAUS VAIKŲ PROJEKTO / KONKURSO**

***„TIK TRYS RAIDELĖS, BET DAUG ŽODELIŲ“***

**NUOSTATAI**

**I. SKYRIUS**

**BENDROSIOS NUOSTATOS**

1. Respublikinio virtualaus vaikų projekto / konkurso „Tik trys raidelės, bet daug žodelių“ (toliau – projektas) nuostatai reglamentuoja projekto tikslus ir uždavinius, projekto organizatorius ir dalyvius, organizavimo tvarką ir dalyvių apdovanojimą, baigiamąsias nuostatas.

2. Projekto organizatorius - Šiaulių lopšelis-darželis „Trys nykštukai“ (Tilžės g. 41, LT-78206, Šiauliai, tel. (8-41) 552354, el.paštas trysnykstukai@splius.lt ).

Projekto koordinatorius - logopedė Aistė Kvičiuvienė, tel.nr. 8-601-28136, el.paštas l.d.trysnykstukai@gmail.com ;

Nariai:

direktorės pavaduotoja ugdymui Eglė Galkauskienė.

logopedė Daiva Silkytė;

3. Informacija apie projektą ir nuostatai skelbiami Šiaulių lopšelio-darželio ,,Trys nykštukai“ svetainėje <https://www.trysnykstukai.lt/projektai> .

**II. SKYRIUS**

**PROJEKTO TIKSLAS**

4. Projekto tikslas: formuoti vaikų garsinės analizės ir sintezės gebėjimus, skatinti vaikus, įtraukiant jų tėvelius, sudaryti kuo daugiau žodžių su automobilio numerio raidėmis kelionėje.

Uždaviniai:

lavinti vaizduotę, kūrybiškumą bei pažintinius procesus,

ugdyti regimąjį suvokimą, skatinti sutelkti dėmesį,

sudominti vaikus raidėmis, skaitmenimis.

**III. SKYRIUS**

**PROJEKTO DALYVIAI**

5. Projekte kviečiami dalyvauti ikimokyklinių ugdymo įstaigų, mokyklų, ugdančių vaikus pagal ikimokyklinio ir/ar priešmokyklinio ir pradinio ugdymo programą, ugdytiniai bei jų tėvai ir pedagogai. Parodoje kviečiami dalyvauti ir užsienyje gyvenantys, bet trumpam grįžę į Lietuvą, vaikai ir jų tėvai bei pedagogai. Dalyvių skaičius iš vienos institucijos neribojamas.

Dalyvių amžius nuo 4 iki 10 metų:

1. Pirma grupė - 4-7 metų vaikai (ikimokyklinio/priešmokyklinio ugdymo įstaigos);
2. Antra grupė – 7-10 metų vaikai (pradinio ugdymo įstaigos).

**IV. SKYRIUS**

**PROJEKTO ORGANIZAVIMO TVARKA**

6. Projektas vyks nuo 2020 m. lapkričio 1 d. iki 2021 m. vasario 28 d.

7. Dalyviai projektui pateikia dalyvio anketas (1 ir 2 priedą), automobilių numerių fotografijas:

* dalyvio anketa rengiama 12 dydžio Times New Roman šriftu, tarpas tarp eilučių 1,5;
* sudaryti žodžiai pagal organizatorių privalomas automobilių numerių raidžių kombinacijas įrašomi į anketą (žr. 1 priede);
* vienas asmuo gali pateikti iki 7 automobilio numerių fotografijų bei užpildyti anketą (žr. 2 priede);

***VAIRUOKITE SAUGIAI! PATIKĖKITE TRUMPAM SAVO MOBILŲJĮ TELEFONĄ VAIKUI!***

* atsiunčiant automobilio numerio fotografiją, dydis neturi viršyti 5 MB, formatas – JPG (JPEG) ; *fotografijoje galite užtušuoti automobilio numerio skaitmenis*;
* kiekvienoje fotografijoje užfiksuotos automobilio numerio raidės turi atsispindėti anketoje (žr. 2 priede);
* automobilio numerio raidės turi būti jūsų sugalvotuose žodžiuose: įterpkite savų raidžių ir gausis žodis; kuo daugiau žodžių su pateiktomis raidėmis, tuo daugiau taškų.

Žodžių sudarymo variantai:

1. kai raidžių vieta nesikeičia, tik įterpiamos raidės; pvz: MLN →MILIJONAS, MALONĖ, raidės išsidėsčiusios ta pačia tvarka;
2. kai raidės pakeičia savo vietą, pvz., MNL, sugalvojame žodį MILIJONAS (šiuo atveju, raidė L turėtų būti paskutinė automobilio numeryje).
3. kai žodžiui panaudojamos tik dvi raidės iš duotų; pvz.: MILTAI.

*Pastaba: kartais norisi uždėti varneles ar taškus, brūkšnelius ant lietuviškų raidžių, pvz., S, Z, C, E, U galima paversti į Š, Ž, Č, Ė,Ū.*

8. Skaitmenines nuotraukas ir dalyvio anketą su sugalvotais žodžiais siųsti iki 2020 m. vasario 28 d. el. p.: l.d.trysnykstukai@gmail.com .

9. Pageidaujantys gauti kvalifikacijos tobulinimo pažymėjimą registruojasi internetinėje registravimo sistemoje ,,Semi+“ (<https://semiplius.lt/>).

 Pažymėjimo mokestis – 2.00 eurai.

 Mokėti galima tik pavedimu. Biudžetinėms įstaigoms mokėti į sąskaitą Nr. LT68 73000100 8697 6113 AB bankas ,,Swedbank“, banko kodas 7300. Iš asmeninių lėšų mokėti į sąskaitą Nr. LT73 7300 0100 8725 3055 AB bankas ,,Swedbank“, banko kodas 7300. Lėšų gavėjas- Šiaulių miesto savivaldybės švietimo centras.

**V. SUGALVOTŲ ŽODŽIŲ VERTINIMAS IR APDOVANOJIMAS**

 10. Dalyvių sugalvotus, sudarytus žodžius vertins projekto darbo grupė.

 11. Nugalėtojai bus paskelbti 2021 m. kovo 30 d. Šiaulių lopšelio-darželio ,,Trys nykštukai“ internetinėje svetainėje <https://www.trysnykstukai.lt/projektai>.

 12. Visi projekto dalyviai bus apdovanoti – padėkos raštais, pažymėjimais (išduotais Švietimo centro), o projekto skirtingo amžiaus grupių 1-3 vietų laimėtojai – diplomais ir papildomais prizais.

 13. Vienam laimingajam, išrinktam burtų keliu, atiteks prizas: Šiaulių lopšelio – darželio „Trys nykštukai“ logopedės Aistės Kvičiuvienės kurta knygelė.

**VI. SKYRIUS**

**BAIGIAMOSIOS NUOSTATOS**

14. Organizatoriai pasilieka teisę projektui atsiųstas nuotraukas, sugalvotus žodžius naudoti neatlygintinai, viešai publikuoti darbus, nurodant autorines teises.

15. Aprašai, nuotraukos, atsiųsti vėliau nurodyto termino ar **neatitinkantys** projekto **tematikos, nebus eksponuojami, panaudojami.**

16. Dalyvavimas projekte laikomas autorių sutikimu su šiomis sąlygomis.

**1 priedas**

Sugalvokite kuo daugiau žodžių su šiomis automobilių numerių raidėmis:

1:

2.



3.

|  |  |
| --- | --- |
| Vaiko vardas, pavardė, amžius |  |
| Tėvo ar pedagogo vardas, pavardė, (pedagogo pareigos) |  |
| Ugdymo įstaigos pavadinimas |  |
| Miestas, įstaigos adresas, šalis |  |
| Kontaktinis tel. nr., el. paštas |  |
| Automobilio numerio raidės  | **LEP** | **DGA** | **KRD** |
| Sugalvoti žodžiai *(didžiosiomis raidėmis)* |  |  |  |

**2 priedas**

|  |  |
| --- | --- |
| Vaiko vardas, pavardė, amžius |  |
| Tėvo ar pedagogo vardas, pavardė, (pedagogo pareigos) |  |
| Ugdymo įstaigos pavadinimas |  |
| Miestas, įstaigos adresas, šalis |  |
| Kontaktinis tel. nr., el. paštas |  |
| Automobilio numerio raidės *(didžiosiomis raidėmis)* | 1) |
| Sugalvoti žodžiai *(didžiosiomis raidėmis)* |  |
| Automobilio numerio raidės *(didžiosiomis raidėmis)* | 2) |
| Sugalvoti žodžiai *(didžiosiomis raidėmis)* |  |
|  | *Tęskite, jei reikia* |